Den Vest-Sjællandske Avis, 1824-04-30
Den nuværende Præsident i de Nordamerikanske Friestater Hr. Monroe, hvis Administrations-Tid er udløben med dette Aars Udgang, har erklæret: at han ikke ønsker at vælges paa nye; men vil begive sig tilbage til den private Stand; man forventer, at enten Hr. Adams eller Hr. Clay bliver hans Efterfølger. Hr. Monroe skal være en Mand uden Formue. Den gamle Romerske Republiks beundringsværdige Scener, hvor man fordum saae det consulariske Scepter ombyttet med Ploven, blive saaledes fornyede paa Amerikas Jordbund. Den nærværende Præsident har oprettet sig et uforgiængeligt Minde i de Forenede Staters Annaler ved fire vigtige Foretagender, ved at forskaffe Unionen Besiddelsen af Floriderne, som baade formedelst Afrundelsen af dens Grændser og for Jndflydelsen paa Vestindien er af saa store Følger; ved at bevirke Erkiendelsen af de Sydamerikanske Stater; ved idelig at paadrive, som nu formodentlig bliver ogsaa udført, at en Colonie bliver anlagt ved Columbiafloden, efter at Unionens Grændser mod det Spanske og Engelske Amerika ere i Forveien blevne berigtigede; og endelig ved sin store Plan, som han idelig paadriver, at giøre Unionen til en stor Manufacturstat ved at forhindre Jndførselen af udenlandske Manufacturvarer ved Forbud eller forhøiede Toldafgifter og at erstatte Tabet i Toldafgifterne ved Paabuddet af en Accise; en Plan, der er af en saameget meere afgiørende Vigtighed i den nærværende Tidspunkt, som Agerdyrkningen viser sig mindre indbringende og da de Sydamerikanske Stater aabne sig for Fabrikvarernes Modtagelse. Men denne Plan sætter ogsaa Gemytterne i en saadan Bevægelse i Nordamerika, formedelst de derved deelte Jnterresser; at det giver os et Forbud paa hvad der engang i Tiden vil møde de Forenede Stater, som maae blive Tilfældet med alle Unioner af Stater, at en Skilsmisse vil finde Sted. De østlige Stater staae heri Opposition mod de vestlige. Disse som ere blot agerbrugende og som maae kjøbe Manufacturvarerne af de østlige ere ivrige Forsvarere af det prohibitive System, hvorved nye Fabriker kunne reise sig i deres Skiød; men disse, som leve af den udenlandske Handel sætte sig ligesaa ivrigt imod det. Utallige Afhandlinger imod den foreslagne Forholdsregel udkomme i de østlige Stater, især i den National Gazette, som udkommer i Philladelphia og Resolutioner, Adresser og Petitioner fra Handels kammerne og Communerne i de nordlige og mellemste Stater indgives til Congressen derimod; alle anføre til Grund for deres Modstand at Handelen vil lide derunder og Unionen kun tabe derved i det Hele. Forresten tilstaae alle, at Manufacturerne vel gjøre store Fremskridt i de Forenede Stater; men at de dog endnu kun beskiæftige en ubetydelig Deel af deres Folkemængde. Sagen om denne saaledes foreslagne Forandring i Toldtarisen forhandles for nærværende Tid i Repræsentanternes Huus med megen Heftighed og Lidenskabelighed. Nogle havde foreslaget først at forhandle om og forene sig om Principet, inden man indlod sig paa det Enkelte; men det blev ikke antaget, og Planen bliver nu Postviis kjæmpet igiennem. – Den 11te Febr. begyndte Debatten. Hr. Randolph androg paa i dens Navn, at man ved en Bill, som vilde udmærke den 18de Congres, og maaskee forevige den, ikke burde strax gaae ind i Detaillerne; men først forhandle derom efter en præliminair Overveielse af Sagen i det Hele; men hans Forslag blev forkastet med 84 mod 75 Stemmer. Hr. Foot fra Connecticut talte med Lidenskabelighed imod Forhøielsen af Tolden paa udenlandske stærke Drikke og sagde, at dersom Modstanderne ønskede at tilintetgjøre den udenlandske Handel, saa maatte de heller sige det reent ud. Huusets Taler Hr. Clay, Repræsentant fra Tennesse, forsvarede Forslaget, og sagde: at han ikke vilde modsætte sig Accisen paa det indenlandske Brændeviin. Andre Talere, optraadte nu mod Hr. Clay; men i det Hele synes Vennerne af det prohibitide System at faae Overhaand og Hr. Forts Motion er bleven forkastet med 102 mod 67 Stemmer. J hvormeget de østlige Staters Repræsentanter end prise den udenlandske Handels Vigtighed for Unionen, saa synes den dog at være i en Underballance, som er ganske rimeligt da Jordbrugets Producter staae for nærværende Tid saameget tilbage for Konstflidens. Jfølge officielle Beretninger beløb for det til Udgangen af September 1823 sluttede Handelsaar Jndførselen i de Forenede Stater sig til 77,579,267 Dollars; men Udførselen kun til 74,699,030 Dollars. - Angaaende sin Exportation ere de Forenede Stater paa Veien til at komme i Strid med England, da Nordamerikanerne have begyndt paa, fra deres Besiddelser, ved Ontario og Erie-Søen at skibe deres Produkter ned af Lorentsfloden; den Canadiske Regiering sætter sig derimod og lader alle Amerikanske Fartøier anholde og Legislaturen i Neder canada har sendt en indtrængende Petition til Kongen af England for at anmode ham om, at forbyde Nordamerikanerne at beseile denne Flod indtil Oceanet; hvorved Udlændingerne ville erholde et Fortrin, som Canadierne mangle; da disse ikke maae drive en directe Handel under deres eget Flag, og da Jndsmuglingen af forbudne Varer vil blive befordret derved. Canada opvoxer som en kraftfuld Antagonist mod de Foreenede Stater, den Engelske Regiering som indseer denne Colonies politiske saavel som dens mercantile Vigtighed; thi den Canadiske Handel beskiæftiger allerede aarlig over 600 Engelske Skibe, søger ogsaa at befordre dens Opkomst ved gratis at uddeele Jorder til de indvandrede Personer.